OSNOVNA ŠKOLA IVANA MAŽURANIĆA

S.S.Kranjčevića 2 Vinkovci

**ZAPISNIK SA 9. SJEDNICE UČITELJSKOG VIJEĆA**

održane 23.kolovoza 2017.godine s početkom u 9.00 sati

**Dnevni red:**

1. Verifikacija Zapisnika s prošle sjednice Učiteljskog vijeća
2. Organizacija nastave u školskoj godini 2017./2018.
3. Zaduženja u školskoj 2017./2018. godini.
4. Prilagođeni programi.
5. Različito.

Dnevni red je jednoglasno usvojen.

Na ovoj sjednici opravdano je izostala Željka Cajner.

Ad.1) Zapisnik sa prošle sjednice svima je poslan na mail te je jednoglasno usvojen.

Ad.2) Nastava u novoj školskoj godini počinje 4.rujna 2017. godine. U jutarnjem terminu (8.00 sati) započinje predmetna nastava. U prvom tjednu prije podne dolaze učenici 1.i 3. Razreda a učenici 2.i 4. Razreda dolaze na nastavu u 12.30.

4.rujna učenici prvih razreda moraju doći u školi u 8.15 kada će se ujedno održati i kratka priredba. Prvi radni dan nastava za sve učenike odvija se prema važećem rasporedu.

Izborna, dopunska i dodatna nastava održavat će se u poslijepodnevnoj smjeni a dužnost nastavnika je termine nastave unijeti u tablicu.

Razrednici su dužni na prvom roditeljskom sastanku od roditelja uzeti potpisane obrasce za fotografiranje učenika, objavu fotografija na stranici škole te podatke o učenicima za sudjelovanje u izvanučioničkim oblicima nastave u školskoj 2017./2018. godini. Svaki nastavnik obavezan je na prvom satu pročitati kućni red, pravilnik o praćenju i ocjenjivanju učenika te taj sadržaj unijeti u plan i program. Prvog dana nastave već na prvom satu pročitati svim učenicima raspored sati. Razrednici petih razreda odrediti termin održavanja zajedničkog roditeljskog sastanka s razrednim vijećem. Razrednici sedmih razreda zajedno sa nastavnicom iz kemije te nastavnikom iz fizike odrediti termin roditeljskog sastanka na kojem će roditelji upoznati načine, kriterije i elemente ocjenjivanja iz novih predmeta. Ravnateljica je pročitala okvirni kalendar rada u novoj školskoj godini a njegove izmjene moguće su jedino uz suglasnost školskog odbora.

Rujan: 15.9 Vinkovačke jeseni (neradni dan ) i ukupno 19 radnih dana

Listopad: 13.10.- Dani kruha(obilježavaju učenici od 1.-4. razreda), ukupno 22 radna dana

Studeni: 1.11. Svi sveti, ukupno 21 radni dan

Prosinac: 25.12 počinju zimski praznici, ukupno 16 radnih dana

U prvom polugodištu je ukupno 78 radnih dana.

Siječanj:15,1. Početak nastave u drugom polugodištu, ukupno 13 radnih dana

Veljača:20 radnih dana

Ožujak: 29.3.- Početak proljetnih praznika, ukupno 20 radnih dana

Travanj: 6.travnja-završetak proljetnih praznika, 9.4. početak nastave, ukupno 16 radnih dana

Svibanj:1.5.- Praznik rada, 2.5. Dan sporta(nenastavni dan), 31.5. Tijelovo-neradni dan, ukupno 20.radnih dana

Lipanj: 15.6. –Dan škole, zadnji dan nastave, ukupno 10 radnih dana. U drugom polugodištu ukupno je 99 radnih dana, a sveukupno za cijelu školsku godinu 177 radnih dana.

Planove za kurikulum izraditi predati psihologu do 4. rujna.

Točan datum posjeta učenika osmih razreda Vukovaru te noćenje u hotelu Dubrovnik bit će donesen naknadno. Raspisan je natječaj za asistente u nastavi. Ove školske godine u školi će se kao i ranije provoditi projekt Shema školskog voća. Projekt Mlijeko u školama nije prihvaćen zbog nepraktičnosti i zbog toga što u školskoj kuhinji već dijele mliječni obroci.

Za ovu točku nije bilo primjedbi ni prijedloga.

Ad.3) Ravnateljica je svim učiteljima pročitala njihova zaduženja u školskoj 2017./2018. godini. Prijedlog je prihvaćen od strane svih učitelj, nije bilo primjedbi ni prijedloga.

Ad.4) Prilagođeni programi za učenike kojima je to potrebno i ove će se školske godine evidentirati u e-dnevniku pisanjem mjesečnih planova do 5.dana u mjesecu za prethodni mjesec.

Ad.5)Ravnateljica izvještava sve članove učiteljskog vijeća o dolasku novih učenika u pojedine razrede naše škole.

Vremenik pisanih provjera znanja mora biti ispunjen do 18.rujna a razrednici moraju provjeriti je li svaki učitelj unio svoje pisane provjere. Što se tiče odgode pisanih provjera kao i ranije javiti se ravnateljici.

Za ovu školsku godinu za osiguranje djece još stižu ponude osiguravajućih društava. Ravnateljica moli da se pojačaju dežurstva na hodnicima (svaki učitelj kojem je rasporedom propisano stajati na ulazu škole, nadgledati učenike).

Škola ja nabavila i postavila pametna ploče za učionice nižih razreda. U ponedjeljak 28. kolovoza u 9.00 nastavnici Davor Let i Mirjana Javor održat će edukaciju o radu na pametnim pločama za sve učitelje kojima je potrebna.

Nastavnici moraju voditi računa da učenici imaju odgovarajuću preobuću u školi. To nikako ne smiju biti patike osim učenika za koje se priloži nalaz liječnika. Ako učenik ne želi i ne donosi odgovarajuću obuću, dežurni nastavnik mora obavijestiti razrednika te se dalje mora postupiti prema pravilniku.

Kao i prijašnjih godina mobiteli u školama su strogo zabranjeni. Roditelji djecu moraju čekati u dvorištu škole . Do 18. rujna nastavnici moraju u tablicu unijeti vrijeme primanja roditelja. Do 31. kolovoza razrednici moraju isprintati e-dnevnike (dužu verziju) te donijeti ravnateljici na potpis.

Ravnateljica izvještava kako je prošao projekt „Ambasadori mira“-Erasmus ˖ PROJEKT, a nastavnica Mirela Klarić predstavlja projekt u kratkim crtama.

Sjednica je završila u 9.50 sati.

Zapisničar:Helena Bakšaj Ravnateljica:Marina Markić